મોહંમદ ઇમરાને તેમને 30 હજાર રૂપિયા આપ્યા હતા અને સુરતથી ગાંજો લાવવાનું કહ્યું હતું. સુરતથી ગાંજો લઇને પરત આવી રહ્યાં હતાં તે સમયે પોલીસે તેમને પકડી લીધાં છે. બન્ને જણાએ કબૂલાત કરી છે કે મોહંમદ ઇમરાન ગાંજો લઇને આવવાની એક ટ્રીપના બે હજાર રૂપિયા આપતો હતો. છેલ્લા એકાદ-બે મહિનામાં તેઓ 15 કરતાં વધુ વખત સુરતથી ગાંજો લઇને આવ્યાં છે. મોડી રાતે પોલીસે મોહંમદ ઇમરાનના મકાન પર દરોડા પાડ્યા હતા, જ્યાં તેની અટકાયત પણ કરવામાં આવી છે. રામોલ પોલીસે પતિ-પત્ની અને નશાનો વ્યાપાર કરતા ઇમરાન વિરુદ્ધમાં ગુનો દાખલ કરીને તપાસ શરૂ કરી છે.